ח'דיג'ה שאו

ח'דיג'ה מוניפה"באני" שאו CD(אנ') (באנגלית: Khadija Monifa "Bunny" Shaow CD) נולדה ב-31 ינואר 1997. היא כדורגלנית ג'מייקנית מקצוענית המשחקת כחלוצה במועדון הסופר ליג האנגלית לנשים מנצ'סטר סיטי, וקפטנית נבחרת ג'מייקה. היא מלכת השערים של מנצ'סטר סיטי בכל הזמנים, מלכת השערים של ג'מייקה בכל הזמנים לנשים וגברים כאחד, וזכתה לתואר שחקן השנה של קונפדרציית האיגוד של צפון אמריקה, מרכז אמריקה והקריביים לכדורגל(אנ') בשנת 2022. שאו שיחקה בעבר במועדון בורדו בליגת העל הצרפתית לכדורגל נשים, והפכה למלכת השערים בעונת 2020-21, וזכתה פעמיים בתואר שחקן החודש. עם מנצ'סטר סיטי, היא זוכת גביע הליגה האנגלית לנשים ונבחרה לשחקנית השנה של המועדון ומלכת השערים בעונת 2022-23. עבור אותה עונה, שאו נבחרה בקבוצת השנה של הסופר ליג האנגלית לנשים(אנ'), ופעמיים זכתה בפרס שחקן החודש של הליגה. שאו נולדה בעיר ספניש טאון(אנ'), ג'מייקה לג'ורג' שאו, סנדלר, ולאם מוניקה, חקלאית תרנגולות. היא הייתה הצעירה מבין 13 אחים ואחיות. שאו כונתה 'באני' על ידי אחיה בגלל חיבה לגזר בגיל צעיר. היא למדה בבית ספר תיכון סנט יאגו(אנ'). שאו החלה לשחק כדורגל עם אחיה הגדולים. בגיל 13 זומנה שאו בפעם הראשונה לנבחרת U15 של ג'מייקה. בזמן שייצגה את ג'מייקה בנבחרת זו, היא קיבלה הצעות למלגה ממכללת נבארו(אנ') בטקסס ומכללת מזרח פלורידה סטייט(אנ'). לבסוף היא נבחרה על ידי אוניברסיטת טנסי. היא סיימה את לימודיה באוניברסיטת טנסי עם תואר ראשון בתקשורת. שאו שיחקה את השנתיים הראשונות שלה בקולג' הקהילתי של מכללת מזרח פלורידה סטייט, וזכתה בשנת 2016 בהצטיינות של ה-NSCAA(אנ') בנבחרת הראשונה של איגוד האתלטיקה של כל אמריקה. בשנת 2017 עברה שאו לאוניברסיטת טנסי. במהלך תקופתה עם "טנסי וולונטירס"(אנ'), היא הוסבה מקשר לחלוץ על ידי מאמנה. היא נבחרה לקבוצה הראשונה של טורנירי All-SEC בשתי העונות שלה בטנסי, וזכתה לתואר לשחקן ההתקפה של השנה ב-SEC כבוגרת ב-2018. היא החליטה שלא להיכנס ל"דראפט" הליגה הלאומית לכדורגל נשים בארצות הברית - NWSL לאחר הקולג', כדי לבחון אפשרויות מעבר לים באירופה ובאסיה. בשנת 2018, שאו שיחקה בקבוצת המקצוענית למחצה פלורידה קראש מליגת WPSL(אנ'). ב-7 ביוני 2019, קבוצת ליגת העל הצרפתית בכדורגל נשים בורדו, הודיעה שהחתימה את שאו על חוזה לשנתיים. שאו ערכה את הופעת הבכורה המקצוענית שלה ב-25 באוגוסט 2019 עם בורדו, נגד מועדון הכדורגל פלארי 91(אנ'). במשחק הבכורה שלה, היא הבקיעה צמד שערים שהוביל לניצחון 4–1 לקבוצתה. היא חזרה על הופעתה, במשחק חוץ, הפעם מול מועדון הכדורגל דיז'ון במשחקה השני. בעונתה הראשונה, היא הבקיעה 10 שערים והניבה חמישה "בישולים" ב-15 משחקי ליגה. שאו הבקיעה ארבעה שערים בניצחון 6–1 על פלארי 91 ב-10 באוקטובר 2020. היא המשיכה וכבשה שלושער נגד מועדון הכדורגל דיז'ון ו-ונגד מועדון סטאד-דה-ריימס(אנ') פעמיים במהלך העונה: ב-31 באוקטובר 2020 כדי לעזור לבורדו לזכות בניצחון ביתי 5-1; וב-23 בינואר 2021 בניצחון גדול 7–1. כיבוש השערים והביצועים הכלליים שלה זיכו אותה בתואר השחקנית הנשית של החודש בליגת העל הצרפתית פעמיים: בחודשים אוקטובר 2020, וינואר 2021. היא סיימה את העונה השנייה שלה בליגה עם 22 שערים ושבעה "בישולים" ב-20 משחקים, והפכה למלכת השערים של הליגה, והקדימה בשער אחד את המלכה הקודמת מארי אנטואנט קטוטו. היא גם זכתה במקום השישי בדירוג נבחרת העונה. היא הייתה מועמדת לפרסי השחקן הטוב ביותר של העונה: הן עבור האיגוד הלאומי של הכדורגלנים המקצוענים בצרפת(אנ') והן עבור הליגה המקצוענית לנשים בצרפת, אולם הקדימה אותה בדירוג קדידיאדי דיאני(אנ') בשני הפרסים. ב-17 ביוני 2021, מנצ'סטר סיטי הודיעה שהחתימה את שאו מבורדו על חוזה לשלוש שנים.. שאו בילתה את עונתה הראשונה במועדון בעיקר כחלוצת הבחירה השנייה אחרי הכוכבת הבריטית אלן ווייט. היא הבקיעה שלושער ראשון עבור המועדון בניצחון 6–0 בגביע האנגלי נגד לסטר סיטי. היא גם הייתה מלכת השערים המשותפת של גביע הליגה האנגלית לנשים של העונה, ושותפה לזכייה בגביע הזה כש"הסיטי" הביסה את צ'לסי 3–1 במשחק הגמר. מאוחר יותר היא כבשה ארבעה שערים בניצחון 7–2 של מאנצ'סטר סיטי על ברייטון בליגת העל. היא סיימה את עונתה הראשונה בתור מלכת השערים השנייה בקבוצה עם 16 שערים. זו הייתה שנת הפריצה של שאו במועדון, כשהיא ביססה את עצמה כחלוצת הבחירה הראשונה לאחר פרישתה של אלן ווייט.ב-12 במרץ 2023, שו כבשה צמד בניצחון 2–1 על ברייטון והוב אלביון, והביאה את מאזנה ל-26 שערים ב-22 משחקים, והפכה לשחקנית הנשים בעלת הניקוד הגבוה ביותר של מנצ'סטר סיטי בעונה אחת. היא שברה בכך את השיא של ניקיטה פאריס(אנ') של 24 שערים בעונת 2018-19. ב-5 במאי 2023, שאו נבחרה לשחקנית השנה של איגוד הכדורגל העולמי(אנ') לשנת 2022, והפכה לשחקנית הקאריבית הראשונה בהיסטוריה שזוכה בפרס. ב-27 במאי, כבשה שאו את שער המועדון ה-50 שלה, כשהבקיעה פעמיים בניצחון 3-2 על אברטון במשחק האחרון של ליגת העל לנשים של העונה. בתום עונת 2022-23 היא כבשה 31 שערים ב-30 משחקים בכל המסגרות במנצ'סטר סיטי, ונבחרה לשחקנית העונה של המועדון. היא החמיצה את תואר "נעל הזהב" של ליגת העל לנשים בהפרש של שני שערים לרייצ'ל דיילי, לאחר שהובילה את טבלת מלכת השערים במשך רוב העונה. השער של שאו נגד ארסנל ב-2 באפריל 2023 נבחר לשער העונה של המועדון. היא נבחרה לנבחרת השנה של PFA WSL לשנת 2023 ומועמדת כאחת מ-30 המועמדות לזכיית כדור הזהב. ב-30 במאי 2023, חתמה שאו על הארכת חוזה לשנתיים, שתחזיק אותה במועדון עד 2026. ב-26 בנובמבר 2023, שאו כבשה שלושער במחצית הראשונה נגד טוטנהאם בניצחון 7–0 נגד המועדון, ואחריו שלושער נוסף נגד אברטון ב-17 בדצמבר, כדי להפוך למלכת השערים של הסופר ליג עם 9 שערים ב-9 הופעות. היא זכתה בתואר שחקן החודש בסופר ליג לדצמבר 2023. ב-21 בינואר 2024, כבשה שאו את השלושער השלישי שלה בעונת 2023–24 מול ליברפול, והפכה למובילת מבקיעות השלושער בליגה, לצד ויויאן מיאדמה של ארסנל עם חמישה שלושער. שאו כבשה בניצחון 1–0 מול צ'לסי, והביאה את מנצ'סטר סיטי לשוויון נקודות עם צ'לסי בראשות הליגה. היא הבקיעה ראשונה בניצחון 2–1 על אברטון ב-2 במרץ 2024, והציבה את מנצ'סטר סיטי בראש הליגה. ב-23 במרץ 2024, שאו הפכה למלכת השערים של מנצ'סטר סיטי בכל הזמנים, לאחר שכבשה את השער ה-68 שלה ב-81 הופעות בקבוצה, בניצחון 3-1 על היריבה העירונית, מנצ'סטר יונייטד. שאו שיחקה בנבחרות ג'מייקה הצעירות של עד גיל 15, עד גיל 17 ועד גיל 20 ובנבחרת הבוגרת של ג'מייקה. את משחקה הבינלאומי הראשון שיחקה כבר בגיל 14. שאו ערכה את הופעת הבכורה הבינלאומית בנבחרת הבוגרת ב-23 באוגוסט 2015, כשהבקיעה פעמיים בניצחון 6–0 על הרפובליקה הדומיניקנית במשחק המוקדמות לאולימפיאדה. בשנת 2019, שאו הייתה חלק מנבחרת ג'מייקה שהעפילה לגביע העולם בכדורגל נשים 2019. בכך, הם הפכו לאומה הקאריבית הראשונה שהעפילה אי פעם למונדיאל לנשים. היא שוב הובילה את מדינתה לגביע העולם בכדורגל נשים 2023, שם היא הגיעה לשמינית הגמר. זו הייתה הפעם הראשונה שנבחרת הנשים או הגברים של ג'מייקה, עלתה לשלב נוקאאוט במונדיאל. אליפות הסופר ליג - 2021-22 גביע ה-FA לנשים - 2021*22 מקום שלישי בגביע הזהב של CONCACAF לנשים. בשנים 2018 ו-2022 השחקנית המצטיינת של CONCACAF לשנת 2022, ומועמדת לשנת 2018 נבחרת השנה (2022) של אליפות ה-CONCACAF נבחרת השנה (2018) של אליפות ה-CONCACAF מלכת השערים של ליגת העל הצרפתית (2020-21) שחקנית החודש (אוק' 2020) ו-(ינואר 2021) של ליגת העל הצרפתית נבחרת השנה בליגת העל הצרפתית שחקנית החודש בסופר ליג האנגלית (אוק' 2022), (מרץ 2023), (דצמ' 2023) שחקנית השנה של מנצ'סטר סיטי 2022-23 שער השנה של מנצ'סטר סיטי 2022-23 נבחרת השנה (2022-23) של הסופר ליג האנגלית זכייה במגף הזהב של הסופר ליג האנגלית לשנת 2023-2024 שחקנית השנה מטעם התאחדות כתבי הכדורגל באנגליה לשנת 2024. דרגת מפקד CD במסדר ההבחנה הג'מייקני - (2020) בשנת 2018, שאו זכה בתואר כדורגלן השנה של הגארדיאן, פרס שניתן לכדורגלן "שעשה משהו יוצא דופן, בין אם על ידי התגברות על מצוקה, עזרה לזולת או מתן דוגמה ספורטיבית על ידי התנהגות יושר יוצאת דופן. סרטון המציג מדוע ח'דיג'ה "באני" שאו היא אחת החלוצות הטובות ביותר, סרטון באתר יוטיוב (אורך: 6:52), 15 ינואר 2024 ח'דיג'ה שאו, באתר Soccerdonna (בגרמנית) ח'דיג'ה שאו, באתר Soccerway ח'דיג'ה שאו, באתר FootballDatabase.eu "מסדר ההבחנה" הוא מסדר לאומי בשיטת ההצטיינות הג'מייקנית. הוא ניתן לאזרחי ג'מייקה שהעניקו שירותים יוצאי דופן וחשובים לג'מייקה. שאו מעוטרת בעיטור ההצטיינות הזה. נבחרת נוער לאומית עד גיל 15. מאמני כדורגל בקולג'ים כולם משמשים כמובילים המכירים את שמות שחקני ושחקניות הכדורגל מכל אזור בכל ארצות הברית. הם בוחרים מדי שנה שחקנים הראויים להכרה. כמעט 800 שחקנים ושחקניות נקראים מדי שנה, ומוזמנים לוועידה להתכבד בטקס מיוחד. סימוכין כאן. טורניר ה-SEC הוא טורניר כדורגל הנשים שלאחר העונה. CONCACAF היא הקונפדרציה של הכדורגל של צפון, מרכז אמריקה והאיגוד הקריביים, והיא אחת מששת היבשות של פיפ"א. סימוכין ראו כאן. George Kelsey, Congratulations to Bunny Shaw, who has broken Manchester City’s women’s goal record., ManCity.Com, 23 Mar 2024 Caroline Oatway, Khadija Shaw: 10 Things You Didn't Know, ManCity.Com, 17 Jun 2021 Women's Player of the Year, Concacaf Khadija Shaw, FBRef.Com Alistair Magowan, Women's World Cup: Khadija Shaw's Story of Tragedy, Tenacity & Triumph, BBC Sport, June 2019 Man City: Khadija Shaw's Journey From Rebellious Schoolgirl to Goalscoring Sensation, BBC Sport, 2 October 2021 Livingston Scott, Female Prodigy Shaw Aims to Score Big Time at Navarro, The Gleaner, January 3, 2015 Al Lesar, Soccer Allowed Tennessee's Khadija Shaw to Escape Gang Violence in Jamaica, Knox News, October 4, 2017 2017 SEC Soccer Awards Announced - First Team All-SEC, SEC, October 29, 2017 Caroline Oatway, Khadija Shaw: 10 Things You Didn't Know, Manchester City, 17 Jun 2021 2018 SEC Soccer Awards Announced - First Team All-SEC, SEC, October 28, 2018 'Bunny' Goes Pro, Jamaica Observer, March 03, 2019 Khadija Shaw rejoint Bordeaux !, Girodins, 7 juin, 2019 by WayBack Machine, (צר') Khadija Shaw Signs Two-Year Contract With French Club, Loop, 9 June, 2019 K. SHAW, Soccer Way Championnat de France de D1 2020-2021 - 5e journée - Bordeaux-Fleury 6-1, Foot of Feminin. Fr., 10 octobre 2020 (צר') Championnat de France de D1 2020-2021 - 7e journée - Bordeaux-Dijon 5-1, Foot of Feminin. Fr., 31 octobre 2020 (צר') Bordeaux VS. Stade de Reims 7 - 1, SoccerWay, 2020/2021 Championnat de France de D1 2020-2021 - 13e journée - Bordeaux-Reims 7-1, Foot of Faminin Fr., 23 janvier 2021 (צר') Philippe Mayen, Trophee du Mois : Khadija Shaw Recidive, FFF Fr., 15 février 2021 (צר') Philippe Mayen, Khadija Shaw, Joueuse du Mois d'Octobre, FFF. Fr., 13 novembre 2020 (צר') Championnat de France de D1 2020-2021 - Classement des Buteuses, Foot of Feminin Fr. Trophées UNFP - Le Palmarès Complet, Foot of Feminin Fr. Philippe Mayen, LES NOMMÉS POUR LES TROPHÉES 2021, FFF., 1 juin, 2021 Philippe Mayen, Le Palmares Des Trophees 2021, FFF. Fr., 5 juin 2021 Caroline Oatway, Manchester City Are Delighted to Announce the Signing of Jamaica Striker Khadija Shaw on a Three-Year deal., Manchester City. Com, June 17, 2021. Emma Sanders, Khadija Shaw: Jamaica Forward Says Man City's Style of Play Key to move, BBC Sport, 17 June 2021 Emma Smith, Khadija Shaw: Manchester City Striker Who stepped Out of Ellen White's Shadow, BBC Sport, 3 December 2022 Holders Manchester City Turned On the Style With Six Second-Half Goals Against Leicester City to Seal an FA Cup Semi-Final Meeting With Chelsea., BBC Sport, 29 September 2021 Man City: Khadija Shaw's journey from rebellious schoolgirl to goalscoring sensation, BBC Sport, 2 October 2021 Daniel Wheeler, Shaw grateful for Sterling mentorship, The Gkeaner, March 6, 2022 Manchester City 7-2 Brighton & Hove Albion - 2021-22, YouTube, December 4, 2022 Emma Smith, Khadija Shaw: Manchester City Striker who Stepped Out of Ellen White's Shadow, BBC Sport, 3 December 2022 Louise Wilkes, Khadija Shaw smashes Man City club record with seven WSL games to go, Manchester Evening News, 13 March, 2023 Shaw Claims Concacaf Women’s Player of the Year Award, Concacaf, 05 May 2023 Daniel Wheeler, Khadija Shaw Named Concacaf Women's Player of the Year, The Gleaner, Apr 8, 2024 Will Dickson, BUNNY 'Honoured' to Score 50th City Goal, Manchester City, 27 May 2023 George Kelsey, Women's End of Season Awards: Winners Rvealed, Manchester City, 27 May 2023 Khadija Shaw Signs New Man City Contract to Stay at Academy Stadium Until Summer of 2026, Sky Sports, 30 May 2023 Louise Wilkes, Khadija 'Bunny' Shaw pens two-year contract extension at Man City, Manchester Evening News, 30 MAY 2023 Emma Smith, Khadija Shaw Scored a First-Half Hat-Trick as Manchester City Blew Tottenham Away in the Women's Super League., BBC Sport, 26 November 2023 Harry Poole, Khadija Shaw Scored a Hat-Trick and Missed a Penalty as Manchester City Maintained Their Women's Super League Title Push With a Comfortable Victory Over Everton at Walton Hall Park., BBC Sport, 17 December 2023 Phil Medlicott, Khadija Shaw Urges Manchester City to ‘Keep Pushing’ After Strong End to Year, Independent, 12 January 2024 Suzanne Wrack, Khadija Shaw WSL Hat-Trick Helps Manchester City Cruise to Liverpool Win, The Guardian, 2024-01-21 Man City Stun Chelsea to Go Level on Points at top of WSL, reuters, February 16, 2024 Manchester City Move Clear of Chelsea at the Top of WSL With Victory Over Struggling Everton, The Guardian, George Kelsey, Congratulations to Bunny Shaw, Who Has Broken Manchester City’s Women’s Goal Record., Manchester City, 23 March, 2024, Lewis Ambrose, Khadija Shaw Sets New Man City Women's Goal Record on Derby Day, One Football, March 23, 2024 Khadija Shaw Was Born to Roll the Leather, Says Her Mom, Loop Sports, 18 October, 2018 by WayBack Machine Dwayne Richards, Khadija Shaw is a Treasure, Says Girlz Manager Nelson, Jamaica Observer, November 23, 2018 by WayBack Machine Women's Olympic QualIfier: Reggae Girlz Crush Dom Rep. 6-0, Jamaica Observer, August 24, 2015 by WayBack Machine Katie Falkingham & Miriam Walker-Khan, Jamaica Qualify for Women's World Cup With Help From Bob Marley's Daughter, BBC Sport, 18 October 2018 Neel Shelat, Jamaica’s Historic World Cup Knockout Qualification, Built on Their Sturdy Defense, Forbs, Aug 3, 2023 Michael Beardmore, City finally end Chelsea hoodoo, BBC Sport, 5 Mar 2022 Luke Bosher, Chelsea Women win FA Cup After Beating Manchester City, The Athletic, May 15, 2022 Jamaica claim first-ever Women's World Cup berth, FIFA, 18 October 2018 Vanzanten's Late goal Earns Third Place Honors for Jamaica, CONCACAF, 19 Jul 2022 Lozano and Morgan Claim Top CONCACAF Awards, Bein Sports, 15 January, 2019 Dumornay, Lavelle and Shaw Headline CWC22 Best XI, CONCACAF, 19 July, 2022 Jamie Spencer, Khadija Shaw Wins October's Barclays WSL Player of the Month, 90Min, Nov 10, 2022 George Kelsey, Khadija ‘Bunny’ Shaw Has Been Named Barclays Women’s Super League Player of the Month for March, Manchester City, 06 Apr 2023 Rachel Daly: Aston Villa Forward Wins PFA Women's Player of the Year Award, BBC Sport, 29 August 2023 Man City's Keating Wins Golden Glove as Shaw Takes Golden Boot, BBC Sport, 18 May 2024 Neil Leigh, Khadija ‘Bunny’ Shaw’s Record-Breaking Campaign for Manchester City has been Further Recognised with the Striker Being Voted as the 2024 Football Writers’ Association Women’s Footballer of the Year., Manchester City - Women's Team, 03 May, 2024 Tanesha Mundle, National Honour for Prolific Reggae Girl – Khadija Shaw, Jamaica Information Service, October 20, 2020 Bryan Armen Graham, The Guardian Footballer of the year 2018: Khadija 'Bunny' Shaw, The Guardian, 28 December 2018